מרד התרנגולים

מרד התרנגולים (באנגלית: Chicken Run) הוא סרט קומדיה משפחתית בריטי בסטופ מושן של ארדמן אנימציות ודרימוורקס אנימציות מ-2000. הסרט בוים על ידי פיטר לורד וניק פארק, נכתב על ידי קארי קירקפטריק והופק על ידי פיטר לורד, ניק פארק ודוד ספרוקסטון. העלילה עוקבת אחר חבורת תרנגולות המנסה לברוח מהחווה שלהם כאשר אלו מגלים כי בעלי החווה יעברו ממכירת ביצים למכירת פשטידות עוף. בסרט מדבבים ג'וליה סוואלה, מל גיבסון, טימותי ספול, פיל דניאלס, טוני היגארט ומירנדה ריצ'רדסון. הסרט היה להצלחה קופתית גדולה עם הכנסות של 224,834,564 דולר, בנוסף לכך הוא דורג כסרט ה-16 ברווחיותו בשנת 2000; הסרט היה גם להצלחה ביקורתית גדולה. הסרט מתחיל בניסיון בריחה כושל של הגיבורה, ג'ינג'ר. לאחר מכן מתברר שג'ינג'ר מנסה בהתמדה ובעקשנות להימלט מחוות התרנגולות, הנראית כמחנה שבויים, כאשר היא מנסה כל פעם שיטה אחרת ותמיד נתפסת ומושלכת לצינוק. ג'ינג'ר לא מפסיקה לתכנן וליזום מבצעי בריחה כי היא יודעת שכל תרנגולת שלא עומדת במכסת הביצים סופה לנחות בסיר הבישול. לביצוע מבצעי הבריחה היא נעזרת בתרנגולות האחרות ובזוג עכברים המספקים לה ציוד וחומרים "מוברחים". יום אחד "עף" תרנגול קרקס אמריקאי בשם רוקי מעל החווה ונוחת בתוכה. הוא מפיח תקוות חדשות בג'ינג'ר שחושבת שרוקי מסוגל לעוף. היא מאמינה שלכל התרנגולות יש סיכוי לברוח מן החווה לאחר שרוקי ילמדן לעוף. רוקי לא טורח להעמיד את ג'ינג'ר על טעותה ונהנה מן החיים הטובים בחווה, כאשר כל התרנגולות מעריצות ומפנקות אותו. כיוון שתפוקת הביצים בחווה יורדת בעקביות ועמה הרווחים, מחליטה בעלת החווה, גברת טווידי, להפסיק את ייצור הביצים ומזמינה מכונה תעשייתית לייצור פשטידות עוף. היא מקווה להפוך בכך את החווה הכושלת לעסק מצליח. לאחר הרכבת המכונה לייצור פשטידות נלקחת ג'ינג'ר לשמש כשפן הניסיונות לבדיקת תקינות המכונה. רוקי מצליח במאמצים רבים לחלץ את ג'ינג'ר מגורלה כפשטידת עוף ועקב כך יוצאת המכונה מכלל שימוש. לאחר שג'ינג'ר מגלה את תוכניתה של גברת טווידי לגבי התרנגולות ולאחר שהיא מגלה את האמת על יכולתו של רוקי "לעוף" עולה במוחה הרעיון להיעזר בידיעותיו של התרנגול הזקן פוולר, ששימש בצעירותו כקמע בחיל האוויר הבריטי, לשם בניית מטוס שעימו יעופו כל התרנגולות לחופש. התרנגולות כולן מתגייסות למבצע והמטוס נבנה בהצלחה בעוד מר טווידי מצליח לתקן את מכונת הפשטידות. לאחר מכן נשלח מר טווידי לאסוף את כל התרנגולות ולהכניסן למכונה, אולם אלה מצליחות לקשור אותו בחבלים ולהכין את המטוס להמראה. בגלל ההמולה שבחוץ יוצאת גברת טווידי מביתה חמושה בגרזן ומנסה למנוע את המראת המטוס כאשר היא אוחזת בחוט תאורה המחובר אליו. ג'ינג'ר ורוקי מנסים להפיל אותה ומצליחים לגרום לה לקטיעת החוט על ידי הגרזן. עקב כך נוחתת גברת טווידי מן האוויר לתוך פתח האוורור של מכונת הפשטידות הנסתמת ומתפוצצת והורסת את כל האסם. הסרט מסתיים בכך שהתרנגולות מקימות מושבה בתוך שמורת טבע לציפורים. להלן הדמויות ומדבביהם במקור, המדבב/ת בעברית מופיע/ה בסוגריים. ג'ינג'ר – ג'וליה סוואלה (סיון שביט); תרנגולת אינטליגנטית הנבחרת להציל את חברותיה התרנגולות. רוקי רודס – מל גיבסון (אבי קושניר); תרנגול קרקס אמריקאי המנסה לעזור לג'ינג'ר להציל את החווה. מליסה טווידי – מירנדה ריצ'רדסון (יעל עמית); בעלת חוות התרנגולות. מר טווידי – טוני הייגארת' (איציק סיידוף); בעל החווה. חושד באופן קבוע בניסיונות הבריחה של התרנגולות ומזהה את ג'ינג'ר כמנהיגתן, אך חשדותיו מוטלים בזלזול על ידי גברת טויידי. פוולר – בנג'מין ויטרו (אלי גורנשטיין); תרנגול קמע בחיל האוויר הבריטי בדימוס. ניק – טימותי ספול (אוהד שחר); עכברוש שמנמן וחכם המבריח סחורה לתרנגולות בחווה. פטשר – פיל דניאלס (אבי אוריה); עכברוש רזה המשמש כשותפו של ניק. באבס – ג'יין הורוקס (ליליאן ברטו); תרנגולת שמנה, תמימה ורפת שכל. באנטי – אימלדה סטונטון (נורית כהן); תרנגולת ספקנית בנוגע לתוכנית הבריחה של ג'ינג'ר. מאק – לין פרגסון (חן ליאוני); העוזרת הסקוטית החכמה של ג'ינג'ר. המבטא הסקוטי הכבד שלה וחוסר היכולת של רוקי להבין מה היא אומרת הם בדיחה חוזרת בסרט. מרד התרנגולים היה סרט האנימציה העלילתי הראשון באורך מלא של ארדמן אנימציות. הסרט בוים על ידי ניק פארק ופיטר לורד. פיתוח הסרט החל ב-1995 על ידי לורד ופארק, ב-1996 קיבל הסרט מימון מחברת ההפצה פאת'ה וב-1997 הצטרפו דרימוורקס אל ההפקה. במהלך הפקת הסרט נעשה שימוש ב-30 סטים עם 80 אנימטורים ו-180 בכלל ההפקה. הסרט זכה לביקורות חיוביות בעיקר באתר Rotten Tomatoes זכה הסרט לציון של 97 אחוז המבוסס על 153 חוות כעת עם דירוג ממוצע של 8.1/10. באתר Metacritic זכה הסרט לציון של 88 מתוך 100 המבוסס על 125 חוות דעת.. הסרט היה להצלחה קופתית כאשר גרף 106,834,564 דולר בארצות הברית, 118,000,000 דולר מחוץ לארצות הברית ו-224,834,564 דולר ברחבי העולם כולו. בסוף השבוע הראשון להקרנותיו גרף הסרט 17,506,162 דולר מ-2,491 בתי קולנוע ודורג שני בקופות. בסוף השבוע השני להקרנותיו גרף הסרט 13,192,897 דולר לאחר שהורחב ל-2,851 בתי קולנוע שהקרינו אותו ודורג רביעי בקופות. זהו סרט הסטופ מושן הרווחי ביותר בהיסטוריה בארצות הברית.. פסקול הסרט הולחן על ידי ג'ון פאוול והארי גרגסון ויליאמס ויצא ב-20 ביוני 2000.. כל השירים נכתבו או הולחנו על ידי ג'ון פאוול והארי גרגסון ויליאמס אלא אם צוין אחרת. משחק וידאו המבוסס על הסרט יצא ב-3 בנובמבר 2000 בפורמט תלת-ממד והיה פרודיה רופפת לסרט "הבריחה הגדולה". מדיה וקבצים בנושא מרד התרנגולים בוויקישיתוף אתר האינטרנט הרשמי של מרד התרנגולים (באנגלית) "מרד התרנגולים", במסד הנתונים הקולנועיים IMDb (באנגלית) "מרד התרנגולים", באתר נטפליקס "מרד התרנגולים", באתר AllMovie (באנגלית) "מרד התרנגולים", באתר Rotten Tomatoes (באנגלית) "מרד התרנגולים", באתר Box Office Mojo (באנגלית) "מרד התרנגולים", באתר Metacritic (באנגלית) "מרד התרנגולים", באתר אידיבי "מרד התרנגולים", תסריט הסרט באתר Scripts.com (באנגלית) "מרד התרנגולים", באתר דיסני+ סרטים (באנגלית) "מרד התרנגולים", באתר Hulu סרטים (באנגלית) "מרד התרנגולים", במסד הנתונים הקולנועיים KinoPoisk (ברוסית) "מרד התרנגולים", במיזם "אישים" לתיעוד היצירה הישראלית דף הסרט, באתר אולפני ארדמן "מרד התרנגולים", ביקורת על הסרט באתר "עין הדג" , באתר "יעל מבקרת בקולנוע" יגאל קולוף, ‏מרד התרנגולים, ביקורת על הסרט, באתר "סרט", 17 באפריל 2000 Chicken Run, באתר Box Office Mojo 2000 Worldwide Grosses, באתר Box Office Mojo Rex Weiner, ‏Aardman on 'Run'‎, באתר מגזין וראייטי, 10 באפריל 1997 Timothy Spall, ‏Fowl Play: The Making of Chicken Run, ‏Picture Production מרד התרנגולים (2000), באתר Rotten Tomatoes; אוחזר ב-12 ביוני 2014 מרד התרנגולים, באתר Metacritic; אוחזר ב-12 ביוני 2014 Income weekend - June 23-25, 2000, באתר Box Office Mojo Income weekend: June 30-July 2, 2000, באתר Box Office Mojo Genres: Animation - Stop Motion, באתר Box Office Mojo Chicken Run, באתר AllMusic